ओह् शामू हलवाई दी हट्टी कोल खड़ोते दा हा। मेरे बचांदे—बचांदे बी उसदी नजर मेरे उप्पर पेई गेई दी ही। मिगी पता हा जे रस्ता तब्दील करने दा कोई फायदा नेईं ऐ, फ्ही बी में इ’यां जाह्‌र कीता जि’यां में उसगी दिक्खेआ गै नेई होऐ। में रस्ता बदलियै दूई ग’ली च मुड़ेआ, पर मिगी पता हा जे में अपने आप गी धोखा देआ करनां। शकारी ने शकार दिक्खी लेदा ऐ, ते हून बडले आह्‌ली चंड पेई गै जानी ऐ। में सोचा करदा हा जे अज्ज खबरै सज्जी थ्होऐ जां खब्बी?